钦定古今图书集成/明伦汇编/氏族典/第283卷 > 《廖用贤尚友录》 > 黄权
## 钦定古今图书集成/明伦汇编/氏族典/第283卷 > 《廖用贤尚友录》 > 黄权

按《蜀志黄权传》：“权字公衡，巴西阆中人也。少为郡史，
州牧刘璋召为主簿。时别驾张松建议宜迎先主使
伐张鲁，权谏，璋不听，竟遣使迎先主，出权为广汉长。
及先主袭取益州，将帅分下郡县，权闭城坚守，须刘
璋稽服，乃诣降先主。先主假权偏将军。先主为汉中
王，犹领益州牧，以权为治中从事。及称尊号，东伐吴”，
以权为镇北将军，督江北军以防魏师。先主自在江
南，及吴将军陆议乘流断围，南军败绩，先主引退，而
道隔绝，权不得还，故率将所领降于魏。拜为镇南将
军，封育阳侯，加侍中。后领益州刺史，徙占河南大将
军。司马宣王深器之。景初三年，蜀延熙二年，权迁车
骑将军、仪同三司。明年卒，谥曰“景侯。”子邕嗣。邕无子，
绝。